দিল্লি বিস্ফোরণের পরদিনই কেঁপে উঠল পাকিস্তান, মৃত ১২

ওয়েব ডেস্ক: দিল্লি বিস্ফোরণের (Delhi Blast) পরদিনই কেঁপে উঠল পাকিস্তানের (Pakistan Blast) মাটি। গাড়ি বিস্ফোরণে কেঁপে উঠল পাকিস্তানের রাজধানী ইসলামাবাদ (Islamabad Blast)। এই বিস্ফোরণে ১২ জনের মৃত্যু হয়েছে। আহতের সংখ্যা ২০। সূত্রের খবর, মঙ্গলবার ইসলামাবাদের জেলা আদালতের সামনে বোমা বিস্ফোরণ ঘটে। বিস্ফোরণের শব্দে কেঁপে ওঠে গোটা এলাকা। স্থানীয়দের দাবি, বেশ কয়েক মিটার পর্যন্ত বিস্ফোরণের আওয়াজ শোনা গিয়েছে। ওই বিস্ফোরণের ঘটনায় অন্তত ১২ জনের মৃত্যু ঘটেছে। আহত আরও অনেকে। তাঁদের মধ্যে আশঙ্কাজনক কয়েক জন। আফগানিস্তান সীমান্ত লাগোয়া খাইবার পাখতুনখোয়া প্রদেশে পাক সেনার কনভয়ে হামলা হয় বলে স্থানীয় সংবাদমাধ্যম সূত্রে খবর।

পুলিশের সূত্রে খবর, স্থানীয় সময় দুপুর সাড়ে ১২টা নাগাদ ইসলামাবাদ হাইকোর্টের (Islamabad High Court) বাইরে পার্কিং এলাকায় দাঁড়িয়ে থাকা একটি গাড়িতে আচমকা বিস্ফোরণ হয়। তবে কী থেকে বিস্ফোরণ, তা এখনও জানা যায়নি। আমাদের ফরেন্সিক দল ঘটনাস্থলে পৌঁছেছে। তাদের কাছ থেকে রিপোর্ট পাওয়ার পরেই বিষয়টি স্পষ্ট হবে।’’ জানা গিয়েছে, জেলা আদালতে প্রবেশের মুখে বিস্ফোরণের ঘটনাটি ঘটে। প্রাথমিক তদন্তে পুলিশের অনুমান, গাড়ির ভিতরে থাকা গ্যাস সিলিন্ডার ফেটে এই বিস্ফোরণ ঘটতে পারে। তবে, ঘটনার প্রকৃত কারণ জানতে তদন্ত শুরু হয়েছে। ঘটনাস্থলে উপস্থিত কয়েকজন আইনজীবীও আহত হয়েছেন বলে জানা গেছে। বিস্ফোরণের এতটাই তীব্র ছিল যে আশপাশের বাড়ির কাচের জানালাগুলো ভেঙে যায়। অন্যদিকে, আফগানিস্তান সীমান্ত লাগোয়া খাইবার পাখতুনখোয়ায় পাক সেনা কনভয়ে সোমবার রাতে হামলার ঘটনা ঘটে।

আরও পড়ুন: ইকুয়েডরে ভয়াবহ ঘটনা! জেল থেকে উদ্ধার ৩১ জন বন্দির দেহ

অন্য খবর দেখুন